kardosdrur/scandi-wiki huggingface dataset:
Rhipsalis salicornioides

Rhipsalis salicornioides (kaldes også Hatiora salicornioides) stammer fra bjergene nord for Rio de Janeiro i Brasilien, Sydamerika. Denne misteltenkaktus gror i helt op til 1850 meters højde. Den er en epifyt, som f.eks. gror i trækronerne af andre planter, hvor de hyppigt får regn og hvor vandoverskuddet hurtigt drænes væk. Planten foretrækker derfor let skygge. Planten er opbygget af stængler som evt. kan hænge og blive op til ca. 60 cm. Stænglerne består af segmenter på op til 3 cm, som formmæssigt ligner små flasker.

Blomster 
Rhipsalis salicornioides får små dybgule blomster, som efter befrugtning bliver til gennemsigtige bær med rødlig ende.

Formering 
Formering er ret let. Skær en til 4 segmenter af og lad den ligge og tørre og hele i ca. 12 til 24 timer. Den plantes så i jord. Temperaturen skal være mindst 20°C og efter 2-3 uger får den rødder.

Latinske navne, som Rhipsalis salicornioides også bliver kaldt:
 Hatiora salicornioides var. stricta, Hariota stricta, Hariota salicornioides var. villigera, Hariota villigera, Rhipsalis villigera, Rhipsalis salicornioides var. villigera, Rhipsalis salicornioides var. stricta, Hatiora salicornioides var. villigera, Rhipsalis stricta, Rhipsalis bambusoides, Rhipsalis salicornioides var. bambusoides, Hariota bambusoides, Hariota salicornioides var. bambusoides.

Ikke sikre synonymer for Rhipsalis salicornioides: Rhipsalis teres.

Kilder/referencer 
 davesgarden.com: Detailed information on Dancing Bones Cactus, Drunkard's Dream, Spice Cactus (Hatiora salicornioides) (med billeder)
 desert-tropicals.com: Drunkard's Dream, Spice Cactus

Se også 
 Rhipsalis cereuscula, Rice cactus, Chinese Character (minder noget om Rhipsalis salicornioides), Drunkard's Dream + Chinese Character 
 Rhipsalis baccifera (minder noget om Rhipsalis salicornioides)
 bladkaktus
 kaktus
 sukkulent

Eksterne henvisninger 

 Rhipsalis salicinioides, Hatiora salicinioides  Citat: "...The plant is sometimes called "Drunkard's Dream" for some obscure reason, possibly connected to the contorted shape of the stems..." (Bemærk stavefejl: salicinioides istedet for salicornioides) (Med billeder og blomster)
 plantoftheweek.org: Hatiora salicornioides. Drunkard's-Dream. Cactaceae 
 cactiguide.com: Hatiora salicornioides
 calhortsociety.org: April Plant Display catalog: Rhipsalis salicornioides  Citat: "...The generic name is an anagram of Hariota, a generic name commemorating Thomas Hariot, an English scientist-historian, mentor to Sir Walter Raleigh..." (nærbillede)
 Hatiora (Rhipsalis) salicornioides (bambusoides, villigera, stricta)

Sukkulenter
Epifytter
Algier

Algier (, ; ) er Algeriets hovedstad og største by. Byen ligger i det nordlige Algeriet ud til en bugt ved Middelhavet. Algier har  indbyggere, hvilket svarer til 10% af landets befolkning. Algier blev hovedstad i Algeriet efter landets uafhængighed i 1962.

Se også 
 Byer i Algeriet
 Kasbahen i Algier, hvor handlingen i filmen Algiers (1938) foregår.

Referencer

Eksterne henvisninger 

 
Byer i Algeriet
Luanda

Luanda er Angolas hovedstad og største by. Byen er beliggende ud til Atlanterhavet og er Angolas vigtigste havneby og administrative centrum. Luanda har  indbyggere. Den er også det administrative center for provinsen Luanda.

Produktionen omfatter blandt andet forædling af fødevarer, drikkevarer, cement og andre byggematerialer, plastprodukter, metalforædling, cigaretter og sko. Råolie som er fundet i nærheden, bliver raffineret i byen. Luanda har en glimrende naturlig havn, og de vigtigste eksportartikler er kaffe, bomuld, sukker, diamanter, jern og salt.

Luanda er delt i to dele, baixa (den gamle bydel) og cidade alta (den nye bydel). Baixa ligger ved siden af havnen og har smalle gader og gamle kolonibygninger.

Indbyggerne i Luanda er hovedsagelig medlemmer af afrikanske etniske grupper. Der er en meget lille befolkning af europæisk oprindelse.

Luanda er sædet for den romerskkatolske ærkebiskop. Den er også stedet for de fleste af Angolas uddannelsesinstitutioner, heriblandt det private katolske universitet Angola og det offentlige Agostinho Neto-universitet. Den er også hjemby for det tidligere koloniguvernørpalads og Estádio da Cidadela, Angolas hovedstadion, med en tilskuerkapasitet på 60 000.

Historie 
Byen blev grundlagt af portugiserne i 1575 af Paulo Dias de Novais som gav den navnet São Paulo de Luanda. Fæstningen Fortaleza São Pedro da Barra blev bygget i 1618 og i 1634 blev en ny fæstning, Fortaleza de São Miguel, bygget. Luanda har været Angolas vigtigste administrative center siden 1627 undtaget årene 1640-1648 da den var besat af hollænderne og kaldt Fort Aardenburgh. Fra 1575 til 1850 var byen centrum for slavehandel til Brasilien. I 1889 blev grundlaget lagt for en betydelig vækst i Luanda da guvernør Brito Capelo åbnede en akvædukt som forsynede byen med drikkevand.

Inden den angolanske uafhængighed i 1975, var Luanda en moderne by og flertallet af byens befolkning var af portugisisk herkomst. Kun et meget lille antal af afrikanere fik tilladelse til at bo der. Efter uafhængigheden forlod de fleste portugisere byen, mange rejste over grænsen til Namibia. Dette medførte en umiddelbar krise, da den lokale afrikanske befolkning manglede de nødvendige kundskaber for at drive byen og opretholde dens infrastruktur. Det store antal teknikere blandt cubanske soldater som blev sendt til Angola for at støtte MPLA-regeringen bidrog til at genoprette byens infrastruktur. På grund af den Den angolanske borgerkrig fra 1975 til 2002, kom der mange flygtninge til byen. Siden borgerkrigens ophør i 2002 oplever Luanda en stor vækst, med store arealudvidelser, nye moderne højhuse og udbygningen af infrastrukturen.

Venskabsbyer 

  Houston, USA
  São Paulo, Brasilien
  Lissabon, Portugal
  Salvador, Brasilien 
  Praia, Cape Verde
  Cape Town, Sydafrika
  Beira, Mozambique
  Windhoek, Namibia
  Bissau, Guinea-Bissau
  Brasilia, Brasilien
  Macau, Kina
  Maputo, Mozambique
  Tahoua, Niger
  São Tomé, São Tomé og Príncipe
  Johannesburg, Sydafrika
  Cairo, Egypten
  Porto, Portugal
  Huambo, Angola
  Rio de Janeiro, Brasilien
  Asunción, Paraguay

Referencer
Gedved Kommune

Gedved Kommune i Vejle Amt blev dannet ved kommunalreformen i 1970. Ved strukturreformen i 2007 blev den indlemmet i Horsens Kommune sammen med Brædstrup Kommune (med undtagelse af Voerladegård Sogn, der stemte sig til Skanderborg Kommune).

Hovedgård Kommune 
Hovedgård Kommune blev dannet inden kommunalreformen ved frivillig sammenlægning af 2 sognekommuner:

Gedved Kommune 
Ved selve kommunalreformen blev Gedved Kommune dannet ved sammenlægning af Hovedgård Kommune og yderligere 3 sognekommuner:

Sogne 
Gedved Kommune bestod af følgende sogne, alle fra Voer Herred:
 Gangsted Sogn
 Kattrup Sogn
 Søvind Sogn
 Tolstrup Sogn
 Vedslet Sogn
 Yding Sogn
 Ørridslev Sogn
 Østbirk Sogn

Borgmestre

Rådhus 
Gedved Kommunes rådhus på Kirkevej 5 i Gedved blev i 2010 ombygget til plejecentret Gedvedhus med 22 plejeboliger og 4 aflastningsboliger.

Noter

Eksterne kilder/henvisninger 

Kommuner i Danmark (1970-2006)
Horsens Kommune
Nørre-Snede Kommune

Nørre-Snede Kommune i Vejle Amt blev dannet ved kommunalreformen i 1970. Ved strukturreformen i 2007 indgik den i Ikast-Brande Kommune sammen med Ikast Kommune og Brande Kommune.

Tidligere kommuner 
Nørre-Snede Kommune blev dannet ved sammenlægning af 2 sognekommuner:

Hertil kom at Klovborg-Tyrsting sognekommune med 1.444 indbyggere blev delt. Det meste af Klovborg Sogn med byen Klovborg kom til   Nørre Snede Kommune. En del af et ejerlav i Klovborg sogn og hele Tyrsting Sogn kom til Brædstrup Kommune.

Sogne 
Nørre-Snede Kommune bestod af følgende sogne, alle fra Vrads Herred:
 Ejstrup Sogn
 Klovborg Sogn
 Nørre-Snede Sogn

Borgmestre

Noter 

Kommuner i Danmark (1970-2006)
Ikast-Brande Kommune
Rullemappe

Rullemappe, mappe af skind, læder eller stof til opbevaring af værktøj, fx stemmejern, billedskærerjern, eller bor. Billedskærers rullemappe, berliner, trouseau.

Værktøj
Tasker
Amitav Ghosh

Amitav Ghosh (født 1956 i Kolkata (tidligere Calcutta), Indien) er en engelsksproget forfatter.

Han bor i New York med sin kone, Deborah Baker, der er forfatter til en biografi om Laura Riding In Extremis: The Life of Laura Riding (1993). De har to børn, Lila and Nayan.

Bøger 

 2008 – Sea of Poppies
 2004 – The Hungry Tide 
 2000 – Glaspaladset / The Glass Palace
 1996 – Calcutta-kromosomet / 1995, The Calcutta Chromosome
 1990 – The Shadow Lines
 1986 – The Circle of Reason

Essays 

 2002 – The Imam and the Indian
 1999 – Countdown
 1998 – Dancing in Cambodia, At Large in Burma
 1992 – In an Antique Land

Eksterne henvisninger 

Skønlitterære forfattere fra Indien
Personer fra Kolkata
Essayister fra Indien
Engelsksprogede forfattere
Give Kommune

Give Kommune i Vejle Amt blev dannet ved kommunalreformen i 1970. Ved strukturreformen i 2007 blev den indlemmet i Vejle Kommune sammen med Børkop Kommune, Egtved Kommune (undtagen Vester Nebel Sogn, som kom til Kolding Kommune), Jelling Kommune og Grejs Sogn fra Tørring-Uldum Kommune. De matrikler, grundstykker og veje, som omfatter Billund Lufthavn, kom dog til (den nye) Billund Kommune.

Tidligere kommuner 
Give Kommune blev dannet inden kommunalreformen ved frivillig sammenlægning af 5 sognekommuner:

Ved selve kommunalreformen kom yderligere 2 sognekommuner med i Give Kommune:

Thyregod Sogn afgav 24 matrikler i Hastrup-området til Brande Kommune.

Sogne 
Give Kommune bestod af følgende sogne:
 Gadbjerg Sogn (Tørrild Herred)
 Give Sogn (Nørvang Herred)
 Givskud Sogn (Nørvang Herred)
 Lindeballe Sogn (Tørrild Herred)
 Ringive Sogn (Nørvang Herred)
 Thyregod Sogn (Nørvang Herred)
 Vester Sogn (Nørvang Herred)
 Øster Nykirke Sogn (Nørvang Herred)

Valgresultater

Borgmestre

Noter 

Kommuner i Danmark (1970-2006)
Vejle Kommune
Jelling Kommune

Jelling Kommune i Vejle Amt blev dannet ved kommunalreformen i 1970. Ved strukturreformen i 2007 indgik den i Vejle Kommune sammen med Børkop Kommune, Egtved Kommune (undtagen Vester Nebel Sogn, som kom til Kolding Kommune), det meste af Give Kommune og Grejs Sogn fra Tørring-Uldum Kommune.

Tidligere kommuner 
Jelling Kommune blev dannet inden kommunalreformen ved frivillig sammenlægning af 3 sognekommuner:

Sogne 
Jelling Kommune bestod af følgende sogne:
 Hvejsel Sogn (Nørvang Herred)
 Jelling Sogn (Tørrild Herred)
 Kollerup Sogn (Tørrild Herred)
 Vindelev Sogn (Nørvang Herred)

Borgmestre

Noter 

Kommuner i Danmark (1970-2006)
Kommune
Vejle Kommune
Horsens Kommune (1970-2006)

Horsens Kommune i Vejle Amt blev dannet ved kommunalreformen i 1970. Ved strukturreformen i 2007 blev den udvidet til den nuværende Horsens Kommune ved indlemmelse af Brædstrup Kommune (undtagen Voerladegård Sogn) og Gedved Kommune.

Tidligere kommuner 
Horsens havde været købstad, men det begreb mistede sin betydning med kommunalreformen, hvor 6 sognekommuner blev lagt sammen med Horsens Købstad til Horsens Kommune:

Hertil kom dele af 4 matrikler på i alt 1990 m² fra Skjold Sogn i Juelsminde Kommune. Derimod afgav Horsens ejerlavet Eriknauer i Hatting Sogn til Hedensted Kommune.

Sogne 
Horsens Kommune bestod af følgende sogne:
 Endelave Sogn (Nim Herred)
 Hansted Sogn (Voer Herred)
 Hatting Sogn (Hatting Herred)
 Kloster Sogn (Nim Herred)
 Lundum Sogn (Voer Herred)
 Nebel Sogn (Voer Herred)
 Sønderbro Sogn (Nim Herred)
 Tamdrup Sogn (Nim Herred)
 Torsted Sogn (Hatting Herred)
 Tyrsted Sogn (Hatting Herred)
 Uth Sogn (Bjerre Herred)
 Vær Sogn (Voer Herred)

Borgmestre 
 1751-1768 Christian Frydensberg
 1769-1790 Andreas Flensborg
 1791-1810 Nicolai Christian Carøe
 1827-1858 Ditlev Ræder
 1859-1884 Christian von Jessen

Folkevalgte borgmestre 
 1918-1939 Axel I. Sørensen
 1939-1949 J. Chr. Juliussen
 1949-1966 Robert Holm
 1966-1972 Ove Jensen
 1972-1985 Holger Sørensen
 1986-1993 Henning Jensen
 1994-2006 Vagn Ry Nielsen

Noter

Eksterne kilder/henvisninger 
 Horsens Bibliotek – Lokalhistorie 
  

Kommuner i Danmark (1970-2006)
Horsens Kommune
Hovedperson

En hovedperson er den fiktive eller virkelige person et givent underholdningselement centrerer sig om, hvad end det er dokumentar, tv-serie, film, bog, rollespil eller et teaterstykke.

En hovedperson skal konstrueres og fremstilles på en troværdig facon, for ikke at frastøde modtageren. I bedste fald kan modtageren forbinde sig selv med hovedpersonen gennem personlighedstræk eller tilsvarende oplevelser.

Fiktionsskrivning
Dramaturgi

no:Hovedrolle
Core Design

Core Design er en computerspilsudvikler, mest kendt for Tomb Raider-serien og spillets hovedperson, Lara Croft. Siden udgivelsen af Lara Croft Tomb Raider: The Angel of Darkness har Crystal Dynamics overtaget serien, og blandt andet revideret Crofts fremtræden.

Etableret i 1988
Computerspilsvirksomheder fra Storbritannien
Mimas (måne)

Mimas er en af planeten Saturns måner: den blev opdaget den 17. september 1789 af astronomen William Herschel.

Navngivning 
Mimas kendes også under betegnelsen Saturn I (I som i romertallet for én). Navnet Mimas kommer fra giganten Mimas fra den græske mytologi. Dette navn blev foreslået sammen med navneforslag til de øvrige seks Saturn-måner man kendte på den tid, af Herschels søn John Herschel i dennes publikation fra 1847, Results of Astronomical Observations made at the Cape of Good Hope.

Fysiske egenskaber 
Med en massefylde på 1170 kilogram pr. kubikmeter formodes det at Mimas overvejende består af almindelig is, dvs. frossent vand, og kun kan indeholde meget lidt jern og klippemateriale. Mimas påvirkes af tidevandskræfter, som "strækker" månen og gør den "æggeformet" frem for helt rund som en kugle; det ses tydeligt på billeder som rumsonden Cassini har taget af månen.

Et af de mest markante overfladetræk ved Mimas er et 130 kilometer stort krater (en tredjedel af Mimas' egen diameter), Herschel-krateret, som er opkaldt efter opdageren, William Herschel. Herschel-kraterets kant er ca. 5 kilometer høj, og hæver sig ca. 10 kilometer over kraterbunden, som domineres af et 6 kilometer højt centralbjerg. Det er resultatet af et meteoritnedslag, som efter al sandsynlighed har været tæt på at udslette Mimas; på den stik modsatte side af månen ses revner der efter al sandsynlighed opstod da chockbølger fra dannelsen af Herschel-krateret rullede igennem Mimas' indre, og til sidst blev fokuseret her.

Ved siden af Herschel-krateret har Mimas' overflade talrige andre kratere i størrelsesordenen fra 20 til 40 kilometer, men meget få mindre kratere. Det tyder på at der foregår en proces, som med tiden "udvisker" de mindre kratere.

Mimas og Saturns ringsystem 
Mimas' tyngdekraft bidrager til at opretholde den såkaldte Cassini-deling i Saturns system af planetringe; et tilsyneladende "tomt" område mellem den såkaldte A-ring og B-ring. Mimas selv kredser noget længere borte fra Saturn end Cassini-delingen, men dens tyngdefelt vil forstyrre kredsløbet for ethvert objekt i Cassini-delingen på en sådan måde, at objektets omløbsbane før eller siden vil blive flyttet væk fra Cassini-delingen.

Saturns måner
Afstemning

En afstemning er en demokratisk måde at se hvad flertallet ønsker eller mener. På internettet bruges ofte den engelske betegnelse poll, selv på visse danske sider.

De stemmeberettigede indkaldes til at afgive deres stemme, enten som afslutning på en debat, eller ud fra en eller flere tekster der er udleveret om det konkrete spørgsmål.

Ved mange mindre spørgsmål stemmes ved håndsoprækning, hvor der på skift spørges til hvem der er for og hvem der er imod. Ved relevant svar rækker man sin hånd eller en vedtaget genstand op over øjenhøjde, så optællerne tydeligt kan tælle markeringerne.

I større forsamlinger eller spørgsmål om ømtålelige emner foretages som regel skriftlig afstemning. Ofte er det samtidig en hemmelig afstemning; det vil sige at man afgiver svaret uden at andre ser hvad man svarer. Denne stemmeform er mest kendt i Danmark ved kommunal- og folketingsvalg. Ved at lave hemmelig afstemning sikrer man også at folk ikke trues til at stemme på en bestemt holdning eller en bestemt person.

Når alle har haft mulighed for at stemme, tælles stemmesedlerne op. Her sorteres de i bunker efter hvilket svar der er givet, og de enkelte bunker tælles. Dette betyder at den skriftlige afstemning er mere langsommelig, men også mere sikker i resultatet, idet der ikke er risiko for at man måske har talt en hånd med, der egentlig ikke var en markering.

Se også 
 Afstemninger på Wikipedia
Egtved Kommune

Egtved Kommune i Vejle Amt blev dannet ved kommunalreformen i 1970. Ved strukturreformen i 2007 indgik det meste af den i Vejle Kommune sammen med Børkop Kommune, det meste af Give Kommune, Jelling Kommune og Grejs Sogn fra Tørring-Uldum Kommune. Vester Nebel Sogn kom til Kolding Kommune.

Tidligere kommuner 
Egtved Kommune blev dannet ved sammenlægning af følgende 8 sognekommuner:

Jerlev Sogn afgav 2 matrikler til Vejle Kommune, og Randbøl Sogn afgav det meste af et ejerlav og 2 andre matrikler til Billund Kommune.

Sogne 
Egtved Kommune bestod af følgende sogne:
 Bredsten Sogn (Tørrild Herred)
 Egtved Sogn (Jerlev Herred)
 Jerlev Sogn (Jerlev Herred)
 Nørup Sogn (Tørrild Herred)
 Randbøl Sogn (Tørrild Herred)
 Vester Nebel Sogn (Brusk Herred)
 Ødsted Sogn (Jerlev Herred)
 Øster Starup Sogn (Brusk Herred)

Valgresultater

Borgmestre

Noter 

 

Kommuner i Danmark (1970-2006)
Vejle Kommune
Børkop Kommune

Børkop Kommune i Vejle Amt blev dannet ved kommunalreformen i 1970. Ved strukturreformen i 2007 indgik den i Vejle Kommune sammen med Egtved Kommune (undtagen Vester Nebel Sogn, som kom til Kolding Kommune), det meste af Give Kommune, Jelling Kommune og Grejs Sogn fra Tørring-Uldum Kommune.

Tidligere kommuner 
Børkop Kommune blev dannet ved sammenlægning af 4 sognekommuner:

Skærup Sogn afgav et område ved Svinholt til Vejle Kommune.

Sogne 
Børkop Kommune bestod af følgende sogne, alle fra Holmans Herred:
 Gauerslund Sogn
 Gårslev Sogn
 Skærup Sogn
 Smidstrup Sogn

Valgresultater

Borgmestre 

Leif Skov fortsatte som borgmester i Vejle Kommune til 2009.

Rådhus 
I 2013 blev Børkops gamle rådhus på Ågade 6 og Elbækvej 2-4 solgt for at blive ombygget til ejerlejligheder og aktivitetshus.

Noter 

 

Kommuner i Danmark (1970-2006)
Vejle Kommune
Turné

En turné eller tour er en rundrejse med optræden flere steder, foretaget af kunstnere, bands, teatre, orkester, foredragsholdere og sportsfolk. Turné bruges også om rundtur til flere værtshuse. En turné kan også være en politikers valgturné, hvor vedkommende rejser rundt, for at hverve stemmer ved forskellige valgmøder.

Koncertturné 
En turné for et band eller orkester, er hvor de rejser rundt og spiller koncerter mange forskellige steder. Det kan både være nationalt og internationalt.
Ofte er turnéer navngivet, for at kende de forskellige turnéers af samme kunstner fra hinanden, og for at knytte en specifik turné med et bestemt album eller et produkt Især i den populære musikverden, kan sådanne ture blive store virksomheder, der holder i flere måneder eller endda år, hvor den bliver set af tusinder eller millioner af mennesker, og kan bringe millioner af dollars (eller tilsvarende) i billetindtægter.

Kilder
Tørring-Uldum Kommune

Tørring-Uldum Kommune i Vejle Amt blev dannet ved kommunalreformen i 1970. Ved strukturreformen i 2007 blev den sammen med Juelsminde Kommune indlemmet i Hedensted Kommune – Grejs Sogn kom dog til Vejle Kommune. 

Tørring var kommunens største by, men rådhuset var placeret i Uldum.

Tidligere kommuner 
Tørring-Uldum Kommune blev dannet ved sammenlægning af 7 sognekommuner, 4 fra Skanderborg Amt og 3 fra Vejle Amt:

Hertil kom 15 matrikler fra Øster Snede Sogn, hvorimod 5 matrikler i Sindbjerg Sogn kom til Hedensted Kommune.

Sogne 
Tørring-Uldum Kommune bestod af følgende sogne:
 Grejs Sogn (Nørvang Herred)
 Hammer Sogn (Vrads Herred)
 Hornborg Sogn (Nim Herred)
 Hvirring Sogn (Nim Herred)
 Langskov Sogn (Nørvang Herred)
 Linnerup Sogn (Vrads Herred)
 Sindbjerg Sogn (Nørvang Herred)
 Tørring Sogn (Vrads Herred)
 Uldum Sogn (Nørvang Herred)
 Åle Sogn (Vrads Herred)

Borgmestre

Strukturreformen 2007 
Ved strukturreformen i 2007 indgik Tørring-Uldum Kommune i Hedensted Kommune i Region Midtjylland, dog med undtagelse af Grejs Sogn, hvor borgere ansøgte om at komme med i Vejle Kommune i stedet. Ved forliget i Folketinget 3. marts 2005 blev det besluttet at afholde folkeafstemning herom. Den fandt sted 19. april samme år med det resultat, at 71,4% stemte for Vejle Kommune og kun 27,8% for Hedensted Kommune. Så Grejs Sogn gik til Vejle Kommune i Region Syddanmark.

Noter 

  

Kommuner i Danmark (1970-2006)
Hedensted Kommune
Kommune
Magtdemonstration

En magtdemonstration er det at en person, nation, organisation eller lignende demonstrerer sin magt og styrke indenfor et område. En magtdemonstration kan være politisk, religiøs, mm.

Hvis det i et givet miljø ikke er klart, hvem der er den stærkeste, kan gensidige magtdemonstrationer eskalere, som det f.eks. skete i rumkapløbet og i våbenkapløbet under den kolde krig.

Magtdemonstrationer kendes også fra dyrenes verden, hvor de ofte tjener det formål at afgøre  styrkeforholdet, uden at det kommer til kamp. Eksempler kan findes hos hjorte, påfugle og hundestejler.

Militære udtryk
Hedensted Kommune (1970-2006)

Hedensted Kommune i Vejle Amt blev dannet ved kommunalreformen i 1970. Ved strukturreformen i 2007 blev den udvidet til den nuværende Hedensted Kommune ved indlemmelse af Juelsminde Kommune og det meste af Tørring-Uldum Kommune.

Hedensted-Daugård Kommune 
Inden kommunalreformen blev Hedensted-Daugård Kommune dannet ved frivillig sammenlægning af 2 sognekommuner:

Hedensted Kommune 
Ved selve kommunalreformen blev Hedensted Kommune dannet af Hedensted-Daugård Kommune og yderligere 4 sognekommuner:

Hertil kom Urlev Sogn. Det hørte til sognekommunen Urlev-Stenderup, som havde 1.219 indbyggere. Stenderup Sogn med byen Stenderup kom til Juelsminde Kommune. Kommunegrænsen blev justeret så Juelsminde fik 2-3 matrikler i Urlev Sogn og Hedensted fik 2 matrikler i Stenderup Sogn.

Hedensted fik ejerlavet Eriknauer i Hatting Sogn, som ellers kom til Horsens Kommune. Og Hedensted fik 5 matrikler fra Sindbjerg Sogn i Tørring-Uldum Kommune, men afgav 15 matrikler i Øster Snede Sogn til samme kommune. Endelig fik Hedensted 600 m² fra 1 matrikel i Engum Sogn, der kom til Vejle Kommune

Sogne 
Hedensted Kommune bestod af følgende sogne:
 Daugård Sogn (Hatting Herred)
 Hedensted Sogn (Hatting Herred)
 Korning Sogn (Hatting Herred)
 Løsning Sogn (Hatting Herred)
 Store Dalby Sogn (Hatting Herred)
 Urlev Sogn (Bjerre Herred)
 Ølsted Sogn (Hatting Herred)
 Ørum Sogn (Bjerre Herred)
 Øster Snede Sogn (Nørvang Herred)

Borgmestre

Noter 
 
 

Kommuner i Danmark (1970-2006)
Hedensted Kommune
Bassist

En bassist er en musiker som spiller på bas - f.eks. kontrabas eller el-bas.
Lunderskov Kommune

Lunderskov Kommune i Vejle Amt blev dannet ved kommunalreformen i 1970. Ved strukturreformen i 2007 blev den indlemmet i Kolding Kommune sammen med Vamdrup Kommune, Vester Nebel Sogn i Egtved Kommune og det meste af Christiansfeld Kommune.

Tidligere kommuner 
Lunderskov Kommune blev dannet inden kommunalreformen ved frivillig sammenlægning af 2 sognekommuner:

De to sognekommuner hørte inden reformen under Ribe Amt, men blev i 1970 overflyttet til Vejle Amt.

Sogne 
Lunderskov Kommune bestod af følgende sogne, alle fra Anst Herred:
 Jordrup Sogn
 Lejrskov Sogn
 Skanderup Sogn

Borgmestre

Valgresultater

Noter 

 

Kommuner i Danmark (1970-2006)
Kolding Kommune